ดาวน์โจนส์ร่วง148.89จุด-น้ำมันดิ่ง77.21ดล./บาร์เรล
ดาวน์โจนส์ร่วง148.89จุดปิดที่10,293.52หลังยอดขายบ้านประจำเดือน พ.ค.ลดลงอย่างกระทันหัน
23 มิ.ย. 2553

ดาวน์โจนส์ร่วง148.89จุดปิดที่10,293.52หลังยอดขายบ้านประจำเดือน พ.ค.ลดลงอย่างกระทันหัน
ปิดการซื้อขายตลาดหลักทรัพย์ของสหรัฐ เมื่อคืนที่ผ่านมา ปิดแดนลบทั้งสามดัชนี  หลังรายงานยอดขายบ้านประจำเดือน พฤษภาคมที่ลดลงอย่างกระทันหัน ถึงร้อยละ 2.2 ทำให้นักลงทุนไม่มั่นใจในการฟื้นตัวทางเศรษฐกิจ ด้านราคาน้ำมันดิบดิ่งลงเล็กน้อย จากปัจจัยเดียวกัน และปัจจัยเสริมหลังจากทำเนียบขาว ออกมาประกาศว่า จะต่อสู้เพื่อให้ศาลสั่งห้ามทำการขุตเจาะน้ำมันนอกชายฝั่ง
ดัชนีดาวน์โจนส์ ลดลง 148.89 จุด หรือ 1.43 เปอร์เซ็นต์ ปิดที่ 10,293.52 จุด ขณะที่ดัชนีแนสแด็ก ลดลง 27.29 จุด หรือ 1.19 เปอร์เซ็นต์ ปิดที่ 2,261.80 จุด และ เอสแอนด์พี 500 ลดลง 17.89  จุด หรือ 1.61 เปอร์เซ็นต์ ปิดที่ 1,095.31 จุด         ด้าน ตลาดน้ำมันไนเม็กซ์ของสหรัฐฯ ราคาน้ำมันดิบ ชนิด ไลท์สวีตครูด งวดส่งมอบ เดือนกรกฎาคม ลดลง 61 เซนต์ ปิดที่ 77.21 ดอลลาร์ต่อบาร์เรล ขณะที่ เบรนท์ ลอนดอน งวดส่งมอบเดือนเดียวกัน ลดลง 1 เซนต์ เซนต์ ปิดที่ 76.59 ดอลลาร์ต่อบาร์เรล          ส่วน ราคาทองคำตลาดโคเม็กซ์ งวดส่งมอบ เดือนสิงหาคม เพิ่มขึ้น 20  เซนต์ ปิดที่ระดับ 1,239.90 ดอลลาร์ต่อออนซ์